Halebidas
Halebidas arba Halebidu (kan. ಹಳೇಬೀಡು  = Haḷēbīḍu, hind. हलेबीडु, IAST: Haḷēbīḍu, angl. Halebidu, Halebeedu, Halebid) – miestelis pietvakarių Indijoje, Karnatakoje, 130 km į rytus nuo Mangaloro. Mieste yra keletas Hoisalų laikotarpiu sudarytų tvenkinių. XI–XIV a. Halebidas buvo viena iš Hoisalų karalystės sostinių. Mieste išlikę pavyzdinės Hoisalų architektūros – svarbiausias objektas yra XII a. Šivai skirta Hoisalešvaros šventykla (pasaulio paveldo objektas). Taip pat yra džainų šventyklų ansamblis, Šivai skirta Kedarešvaros šventykla, XII a. laiptuotasis šulinys, Nagarešvaros archeologinė vietovė. Be to, apylinkėse gausu kitų vertingų Hoisalų ir Vesalų stiliaus hinduistinių bei džainų šventyklų. Halebidas (tuo metu vadintas Dvarasamudra) XI–XIV a. buvo svarbus religinis, politinis, kultūrinis Pietų Indijos centras. XIV a. miestą pradėjo puldinėti Delio sultonatas kol galop sugriovė. Džainų šventykla Kedarešvaros šventykla Hoisalešvaros šventyklos bareljefai